CELEX: 32011R1087
Language: hu
Date: 2011-10-27 00:00:00
Title: A Bizottság 1087/2011/EU végrehajtási rendelete ( 2011. október 27. ) a közös légiközlekedés-védelmi alapkövetelmények végrehajtásához szükséges részletes intézkedések meghatározásáról szóló 185/2010/EU rendeletnek a robbanóanyag-felderítő rendszerek tekintetében történő módosításáról EGT-vonatkozású szöveg

28.10.2011   
            
            
               HU
            
            
               Az Európai Unió Hivatalos Lapja
            
            
               L 281/12
            
         A BIZOTTSÁG 1087/2011/EU VÉGREHAJTÁSI RENDELETE
   (2011. október 27.)
   a közös légiközlekedés-védelmi alapkövetelmények végrehajtásához szükséges részletes intézkedések meghatározásáról szóló 185/2010/EU rendeletnek a robbanóanyag-felderítő rendszerek tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a polgári légi közlekedés védelmének közös szabályairól és a 2320/2002/EK rendelet hatályon kívül helyezéséről szóló, 2008. március 11-i 300/2008/EK európai parlamenti és tanácsi rendeletre (1) és különösen annak 4. cikke (3) bekezdésére,
   mivel:
   
               (1)
            
            
               A közös légiközlekedés-védelmi alapkövetelmények végrehajtásához szükséges részletes intézkedések meghatározásáról szóló, 2010. március 4-i 185/2010/EU bizottsági rendelet (2) előírásokat határoz meg a robbanóanyag-felderítő rendszerekkel kapcsolatban.
            
         
               (2)
            
            
               A robbanóanyagok kimutatási módszerei és technológiái folyamatosan fejlődnek. A polgári légi közlekedésre irányuló fenyegetések változásával, a technológiai fejlődéssel, valamint az uniós és világszinten szerzett operatív tapasztalatokkal összhangban a Bizottságnak felül kell vizsgálnia a robbanóanyag-felderítő rendszerekre vonatkozó technológiai és operatív jellegű rendelkezéseket.
            
         
               (3)
            
            
               A 185/2010/EU rendeletet ezért ennek megfelelően módosítani kell.
            
         
               (4)
            
            
               Az e rendeletben előírt intézkedések összhangban vannak a 300/2008/EK rendelet 19. cikkének (1) bekezdése alapján létrehozott, a polgári légi közlekedés védelmével foglalkozó bizottság véleményével,
            
         ELFOGADTA EZT A RENDELETET:
   1. cikk
   A 185/2010/EU rendelet melléklete az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. október 27-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 97., 2008.4.9., 72. o.
   
      (2)  HL L 55., 2010.3.5., 1. o.
   
      MELLÉKLET
      A 185/2010/EU rendelet mellékletének 12. fejezetében a 12.4.2. pont helyébe a következő szöveg lép:
      
         „12.4.2.   A robbanóanyag-felderítő eszközökre vonatkozó műszaki előírások
         
         
                     12.4.2.1.
                  
                  
                     A robbanóanyag-felderítő eszközökre három műszaki előírás (szabvány) vonatkozik. A szabványokra vonatkozó részletes rendelkezéseket külön bizottsági határozat állapítja meg.
                  
               
                     12.4.2.2.
                  
                  
                     Minden robbanóanyag-felderítő eszköznek meg kell felelnie az 1. szabványnak.
                  
               
                     12.4.2.3.
                  
                  
                     Az 1. szabvány 2012. szeptember 1-jén hatályát veszti.
                  
               
                     12.4.2.4.
                  
                  
                     A felelős hatóság engedélyezheti, hogy a 2003. január 1. és 2006. szeptember 1. között az 1. szabványnak megfelelően üzembe helyezett robbanóanyag-felderítő eszközök legkésőbb 2014. január 1-jéig használatban maradhassanak.
                  
               
                     12.4.2.5.
                  
                  
                     A 2007. január 1-jén vagy azt követően üzembe helyezett robbanóanyag-felderítő eszközökre a 2. szabványt kell alkalmazni, kivéve akkor, ha az 1. szabványnak megfelelő robbanóanyag-felderítő eszköz üzembe helyezésére 2006. október 19. előtt kötöttek szerződést.
                  
               
                     12.4.2.6.
                  
                  
                     Legkésőbb 2012. szeptember 1-jéig minden robbanóanyag-felderítő eszköznek meg kell felelnie a 2. szabványnak, kivéve azokban az esetekben, amikor a 12.4.2.4. pont alkalmazandó.
                  
               
                     12.4.2.7.
                  
                  
                     A 2. szabvány 2020. szeptember 1-jén hatályát veszti.
                  
               
                     12.4.2.8.
                  
                  
                     A felelős hatóság engedélyezheti, hogy a 2011. január 1. és 2014. szeptember 1. között a 2. szabványnak megfelelően üzembe helyezett robbanóanyag-felderítő eszközök legkésőbb 2022. szeptember 1-jéig használatban maradhassanak.
                  
               
                     12.4.2.9.
                  
                  
                     A felelős hatóság értesíti a Bizottságot arról, ha engedélyezi, hogy egy 2. szabványnak megfelelően üzembe helyezett robbanóanyag-felderítő eszköz 2020. szeptember 1-jét követően használatban maradjon.
                  
               
                     12.4.2.10.
                  
                  
                     A 2014. szeptember 1-jét követően üzembe helyezett robbanóanyag-felderítő rendszerekre a 3. szabványt kell alkalmazni.
                  
               
                     12.4.2.11.
                  
                  
                     Legkésőbb 2020. szeptember 1-jéig minden robbanóanyag-felderítő eszköznek meg kell felelnie a 3. szabványnak, kivéve azokban az esetekben, amikor a 12.4.2.8. pont alkalmazandó.”